Kommissionens forordning (EF) nr. 660/2000
af 30. marts 2000
om ændring af forordning (EF) nr. 304/2000 om foranstaltninger til genopbygning af torskebestanden i Det Irske Hav (ICES-afsnit VIIa)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 3760/92 af 20. december 1992 om en fællesskabsordning for fiskeri og akvakultur(1), senest ændret ved forordning (EF) nr. 1181/98(2), særlig artikel 15, stk. 1, og
ud fra følgende betragtninger:
(1) Bestemmelserne i artikel 1, stk. 1, i Kommissionens forordning (EF) nr. 304/2000 af 9. februar 2000 om foranstaltninger til genopbygning af torskebestanden i Det Irske Hav (ICES-afsnit VIIa)(3) indebærer forbud mod anvendelse af mange typer fiskeredskaber i den del af Det Irske Hav, der kaldes Strangford Loch, for at beskytte torskebestanden i Det Irske Hav. Der findes imidlertid ikke torsk i Strangford Loch, og forbuddet mod anvendelse af de pågældende typer fiskeredskaber er derfor ikke berettiget.
(2) Artikel 1, stk. 1, i forordning (EF) nr. 304/2000 bør derfor ændres -
UDSTEDT FØLGENDE FORORDNING:
Artikel 1
Sidst i artikel 1, stk. 1, i forordning (EF) nr. 304/2000 indsættes følgende tekst:"Disse bestemmelser gælder dog ikke for den del af Det Irske Hav, der kaldes Strangford Loch."
Artikel 2
Denne forordning træder i kraft dagen efter offentliggørelsen i De Europæiske Fællesskabers Tidende.
Den anvendes fra den 14. februar 2000.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 30. marts 2000.